O‘zbekiston Respublikasi Prezidentining ayrim hujjatlariga o‘zgartirish va qo‘shimchalar kiritish to‘g‘risida

O‘zbekiston Respublikasi Prezidentining 2019-yil 9-sentabrdagi “O‘zbekiston Respublikasida notariat tizimini tubdan isloh qilish chora-tadbirlari to‘g‘risida”gi PF-5816-son, 2020-yil 29-apreldagi “O‘zbekiston Respublikasida yuridik ta’lim va fanni tubdan takomillashtirish bo‘yicha qo‘shimcha chora-tadbirlar to‘g‘risida”gi PF-5987-son, 2020-yil 27-sentabrdagi “O‘z ahamiyatini yo‘qotgan qonunchilik hujjatlarini qayta ko‘rib chiqish tizimini joriy etish orqali mamlakatda ishbilarmonlik muhitini yaxshilash chora-tadbirlari to‘g‘risida”gi PF-6075-son va 2021-yil 10-fevraldagi “Qonunchilik hujjatlari ijrosini samarali tashkil etishda davlat boshqaruvi organlari va mahalliy ijro etuvchi hokimiyat organlari rahbarlarining shaxsiy javobgarligini kuchaytirishga doir qo‘shimcha chora-tadbirlar to‘g‘risida”gi PF-6166-son farmonlariga muvofiq:
 1. O‘zbekiston Respublikasi Prezidentining ayrim hujjatlariga ilovaga muvofiq o‘zgartirish va qo‘shimchalar kiritilsin.
 2. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.
 1. O‘zbekiston Respublikasi Prezidentining 2018-yil 27-iyuldagi “Tadbirkorlik subyektlarining huquqlari va qonuniy manfaatlarini himoya qilish tizimini yanada takomillashtirish chora-tadbirlari to‘g‘risida”gi PF-5490-son Farmonining 15-bandi ikkinchi xatboshisidagi “davlat notarial idoralari” so‘zlari “notariuslar” so‘zi bilan almashtirilsin.
 2. O‘zbekiston Respublikasi Prezidentining 2019-yil 3-oktabrdagi “O‘zbekiston Respublikasida kadrlar siyosati va davlat fuqarolik xizmati tizimini tubdan takomillashtirish chora-tadbirlari to‘g‘risida”gi PF-5843-son Farmonining 6-bandi o‘z kuchini yo‘qotgan deb hisoblansin.
 3. O‘zbekiston Respublikasi Prezidentining 2018-yil 13-apreldagi “O‘zbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar to‘g‘risida”gi PQ-3666-son qarorida:
 a) 1-bandda:
 to‘rtinchi xatboshi chiqarib tashlansin;
 beshinchi — yigirmanchi xatboshilar tegishincha to‘rtinchi — o‘n to‘qqizinchi xatboshilar deb hisoblansin;
 sakkizinchi xatboshi quyidagi tahrirda bayon etilsin:
 “huquqiy targ‘ibotni amalga oshirish, aholiga qabul qilinayotgan qonun hujjatlarining mohiyati va ahamiyatini yetkazish, ommaviy axborot vositalari va ijtimoiy tarmoqlarda davlat organlari va tashkilotlarining qonunchilik hujjatlari va topshiriqlar ijrosini ta’minlash borasidagi faoliyatini “Prezident qarorlari — hayotda va nazoratda” rukni ostida yoritish va muhokama qilish ishlarini tashkil etish va yanada jadallashtirish, aholining huquqiy savodsizligini yo‘q qilish bo‘yicha chora-tadbirlarni amalga oshirish, shuningdek davlat organlari va tashkilotlarining huquqiy targ‘ibot sohasidagi ishlarini muvofiqlashtirish”;
 quyidagi mazmundagi yigirmanchi — yigirma uchinchi xatboshilar bilan to‘ldirilsin:
 “normativ-huquqiy hujjatlar va ular loyihalarining tartibga solish ta’sirini baholash sohasidagi faoliyatni muvofiqlashtirish;
 qonunchilik hujjatlari va topshiriqlarning o‘z vaqtida, to‘liq va sifatli amalga oshirilishini ta’minlash yuzasidan, shu jumladan Hisob palatasi bilan birgalikda sohalar, hududlar va idoralar kesimida manzilli va tematik tahliliy o‘rganishlarni olib borish va joylardagi holat monitoringini yuritish;
 qonunchilik hujjatlari va topshiriqlarning amalda bajarilishiga to‘sqinlik qilayotgan muammolar va omillarni aniqlash, ularni hal etish bo‘yicha tegishli vazirlik va idoralar oldiga aniq masalalarni qo‘yish, davlat organlari va tashkilotlarining faoliyati ochiqligini ta’minlash, sohaga xos bo‘lmagan, takrorlanuvchi vazifa va funksiyalarini qisqartirish, ularda ortiqcha qog‘ozbozlik va majlisbozlikka yo‘l qo‘ymaslik yuzasidan takliflar ishlab chiqish;
 davlat organlari va tashkilotlariga qonunchilik hujjatlari va topshiriqlar ijrosi yuzasidan huquqiy-uslubiy ko‘maklashish, ularning tegishli bo‘linma rahbarlarini ijro intizomiga rioya etilishi bo‘yicha o‘qitishda ishtirok etish”;
 b) 3-bandning to‘rtinchi xatboshisidagi “184” raqami “210” raqami bilan almashtirilsin;
 v) 4-bandning ikkinchi xatboshisidagi “O‘zbekiston Respublikasi Yagona interaktiv davlat xizmatlari portaliga” so‘zlari “Normativ-huquqiy hujjatlar loyihalari muhokamasi portaliga (regulation.gov.uz)” so‘zlari bilan almashtirilsin;
 g) 7-bandda:
 “a” kichik band quyidagi tahrirda bayon etilsin:
 “a) 9-ilovada keltirilgan kasb-hunar kollejlari va akademik litseyni O‘zbekiston Respublikasi Adliya vazirligining yuridik texnikumlariga (keyingi o‘rinlarda yuridik texnikumlar deb yuritiladi) quyidagi tartibni o‘rnatgan holda aylantirish:
 yuridik texnikumlarning o‘quv-metodik jarayonini muvofiqlashtirish, ularga amaliy va axborot-resurslari jihatdan ko‘maklashish Toshkent davlat yuridik universiteti (keyingi o‘rinlarda TDYU deb yuritiladi) tomonidan, ularning faoliyatiga rahbarlik qilish va nazoratni tashkil etish hamda tashkiliy-kadrlar bazasini mustahkamlash esa — hududiy adliya organlari tomonidan amalga oshiriladi;
 Qoraqalpog‘iston Respublikasi adliya vaziri o‘rinbosari hamda viloyatlar va Toshkent shahar adliya boshqarmalari boshliqlari o‘rinbosarlari — yuridik texnikumlar direktorlari hisoblanadi hamda ular mehnatiga haq to‘lash va moddiy rag‘batlantirish yuridik texnikumlarning mablag‘lari (davlat budjeti mablag‘lari bundan mustasno) hisobidan amalga oshiriladi;
 yuridik texnikumlarni zarur o‘quv va sport uskunalari, kompyuter texnikasi va axborot-resurs fondlari bilan jihozlash xarajatlari ta’limga ajratiladigan budjet mablag‘lari, shuningdek Adliya vazirligining budjetdan tashqari mablag‘lari hisobidan amalga oshiriladi;
 yuridik texnikumlarga qabul qilish har bir hududning “yurisprudensiya” yo‘nalishi bo‘yicha professional ma’lumotga ega bo‘lgan kadrlarga bo‘lgan ehtiyojini inobatga olgan holda, O‘zbekiston Respublikasi Adliya vazirligi tomonidan belgilanadigan kvotalar, mutaxassislik va kasblari bo‘yicha O‘zbekiston Respublikasi Vazirlar Mahkamasi huzuridagi Davlat test markazi tomonidan o‘tkaziladigan test sinovlari asosida amalga oshiriladi;
 2021/2022 o‘quv yilidan boshlab yuridik texnikumlari bitiruvchilari TDYUga hududiy adliya organlarining yo‘llanmalari bo‘yicha kirish test sinovlarisiz yakka tartibdagi suhbat o‘tkazish orqali bakalavrlarni tayyorlashning maxsus uch yillik dasturi bo‘yicha va o‘qishning tugashidan so‘ng taqsimotga muvofiq uch yil davomida uzluksiz ishlab berish majburiyatini olgan holda kirishga haqli;
 qayta tashkil qilinayotgan yuridik kollejlar va akademik litseyning 3 kurs o‘quvchilarining o‘qishi ularni ta’limning o‘xshash yo‘nalishlari bo‘yicha yaqin joylashgan kasb-hunar kollejlari va akademik litseyning o‘quvchilar kontingentiga qo‘shish yo‘li bilan ushbu ta’lim muassasalarida tamomlanadi”;
 “d” kichik bandning to‘rtinchi xatboshisidagi “o‘rta maxsus, kasb-hunar” so‘zlari “professional” so‘zi bilan almashtirilsin;
 d) 11-bandning ikkinchi — to‘rtinchi xatboshilari quyidagi tahrirda bayon etilsin:
 “davlat notarial idoralari notariuslari tomonidan pullik xizmatlar ko‘rsatishdan hamda huquqiy va texnik tusdagi qo‘shimcha harakatlarni amalga oshirishdan kelib tushadigan mablag‘larning 80 foizi miqdorigacha qismini davlat notarial idoralari xodimlarining lavozim maoshlariga har oylik shaxsiy ustama haqlari o‘rnatishga yo‘naltirish;
 notariuslar tomonidan undiriladigan davlat boji summalaridan budjetdan tashqari Adliya organlari va muassasalarini rivojlantirish jamg‘armasiga ajratmalar miqdorini 10 foiz miqdorida belgilash;
 Adliya vaziriga O‘zbekiston Respublikasi Moliya vazirligi bilan kelishgan holda notarial harakatlarni amalga oshirganlik uchun davlat notarial idoralari notariuslari tomonidan undiriladigan davlat boji summalaridan ajratmalar va davlat notarial idoralari notariuslari tomonidan amalga oshiriladigan huquqiy va texnik tusdagi qo‘shimcha harakatlar uchun tushumlar hisobidan davlat notarial idoralarida qo‘shimcha tarjimon, operator, kuryer va aholiga notarial va u bilan bog‘liq kompleks xizmatlarni ko‘rsatish uchun boshqa ishchilar shtat birligini kiritish huquqi berilsin”;
 e) 1-ilovada:
 8-bandning o‘n uchinchi xatboshisidagi “yuridik kollejlari” so‘zlari “yuridik texnikumlar” so‘zlari bilan almashtirilsin;
 9-bandda:
 to‘rtinchi xatboshi chiqarib tashlansin;
 beshinchi — o‘n to‘qqizinchi xatboshilar tegishincha to‘rtinchi — o‘n sakkizinchi xatboshilar deb hisoblansin;
 sakkizinchi xatboshi quyidagi tahrirda bayon etilsin:
 “huquqiy targ‘ibotni amalga oshirish, aholiga qabul qilinayotgan qonun hujjatlarining mohiyati va ahamiyatini yetkazish, ommaviy axborot vositalari va ijtimoiy tarmoqlarda davlat organlari va tashkilotlarining qonunchilik hujjatlari va topshiriqlar ijrosini ta’minlash borasidagi faoliyatini “Prezident qarorlari — hayotda va nazoratda” rukni ostida yoritish va muhokama qilish ishlarini tashkil etish va yanada jadallashtirish, aholining huquqiy savodsizligini yo‘q qilish bo‘yicha chora-tadbirlarni amalga oshirish, shuningdek davlat organlari va tashkilotlarining huquqiy targ‘ibot sohasidagi ishlarini muvofiqlashtirish”;
 quyidagi mazmundagi o‘n to‘qqizinchi — yigirma ikkinchi xatboshilar bilan to‘ldirilsin:
 “normativ-huquqiy hujjatlar va ular loyihalarining tartibga solish ta’sirini baholash sohasidagi faoliyatni muvofiqlashtirish;
 qonunchilik hujjatlari va topshiriqlarning o‘z vaqtida, to‘liq va sifatli amalga oshirilishini ta’minlash yuzasidan, shu jumladan Hisob palatasi bilan birgalikda sohalar, hududlar va idoralar kesimida manzilli va tematik tahliliy o‘rganishlarni olib borish va joylardagi holat monitoringini yuritish;
 qonunchilik hujjatlari va topshiriqlarning amalda bajarilishiga to‘sqinlik qilayotgan muammolar va omillarni aniqlash, ularni hal etish bo‘yicha tegishli vazirlik va idoralar oldiga aniq masalalarni qo‘yish, davlat organlari va tashkilotlarining faoliyati ochiqligini ta’minlash, sohaga xos bo‘lmagan, takrorlanuvchi vazifa va funksiyalarini qisqartirish, ularda ortiqcha qog‘ozbozlik va majlisbozlikka yo‘l qo‘ymaslik yuzasidan takliflar ishlab chiqish;
 davlat organlari va tashkilotlariga qonunchilik hujjatlari va topshiriqlar ijrosi yuzasidan huquqiy-uslubiy ko‘maklashish, ularning tegishli bo‘linma rahbarlarini ijro intizomiga rioya etilishi bo‘yicha o‘qitishda ishtirok etish”;
 10-bandda:
 1-kichik bandda:
 quyidagi mazmundagi o‘ninchi xatboshi bilan to‘ldirilsin:
 “normativ-huquqiy hujjatlarni amaliyotda qo‘llashdagi korrupsiyaviy xavflarni tahlil qiladi, shuningdek normativ-huquqiy hujjatlar va ularning loyihalaridagi korrupsiyaga sabab bo‘ladigan normalarni aniqlaydi, ularni bartaraf etishga qaratilgan choralar ko‘radi va tavsiyalar ishlab chiqadi”;
 o‘ninchi — yigirma to‘qqizinchi xatboshilar tegishincha o‘n birinchi — o‘ttizinchi xatboshilar deb hisoblansin;
 o‘n ikkinchi xatboshidagi “korrupsiyaga, boshqa” so‘zlari chiqarib tashlansin;
 3-kichik band o‘z kuchini yo‘qotgan deb hisoblansin;
 8-kichik bandda:
 birinchi xatboshi quyidagi tahrirda bayon etilsin:
 “8) huquqiy targ‘ibotni amalga oshirish, aholiga qabul qilinayotgan qonun hujjatlarining mohiyati va ahamiyatini yetkazish, ommaviy axborot vositalari va ijtimoiy tarmoqlarda davlat organlari va tashkilotlarining qonunchilik hujjatlari va topshiriqlar ijrosini ta’minlash borasidagi faoliyatini “Prezident qarorlari — hayotda va nazoratda” rukni ostida yoritish va muhokama qilish ishlarini tashkil etish va yanada jadallashtirish, aholining huquqiy savodsizligini yo‘q qilish bo‘yicha chora-tadbirlarni amalga oshirish, shuningdek, davlat organlari va tashkilotlarining huquqiy targ‘ibot sohasidagi ishlarini muvofiqlashtirish sohasida:”;
 quyidagi mazmundagi sakkizinchi — o‘ninchi xatboshilar bilan to‘ldirilsin:
 “qonunchilik hujjatlari va topshiriqlar ijrosini “Prezident qarorlari — hayotda va nazoratda” rukni ostida oddiy va xalqchil tilda tushuntirish bo‘yicha videoroliklar, infografikalar va boshqa ko‘rgazmali materiallar tayyorlaydi hamda ularni televideniye va ijtimoiy tarmoqlarda yoritib boradi;
 qonunchilik hujjatlari va topshiriqlar ijrosining natijalari yuzasidan videoroliklar tayyorlaydi;
 qonunchilik hujjatlari va topshiriqlar ijro holati bo‘yicha “Prezident qarorlari — hayotda va nazoratda” rukni ostida “Yuksalish” umummilliy harakati va “Taraqqiyot strategiyasi” markazi ishtirokida fuqarolik jamiyati institutlari, ommaviy axborot vositalari va fuqarolarni jalb qilgan holda teleko‘rsatuvlar tayyorlaydi”;
 10-kichik bandda:
 to‘rtinchi xatboshi quyidagi tahrirda bayon etilsin:
 “davlat notarial idorasi notariusini lavozimga tayinlash bo‘yicha tanlov va xususiy notarial faoliyat bilan shug‘ullanish huquqini berish bo‘yicha malaka imtihonini o‘tkazish tartibini belgilaydi”;
 sakkizinchi xatboshi quyidagi tahrirda bayon etilsin:
 “O‘zbekiston Respublikasi Notarial palatasi (keyingi o‘rinlarda Notarial palata deb ataladi) bilan kelishilgan holda notariuslar tomonidan statistik ma’lumotlarni taqdim etish shakllarini tasdiqlaydi va muddatlarini belgilaydi”;
 to‘qqizinchi xatboshidagi “notarial idoralar” so‘zlari “notariuslarning” so‘zi bilan almashtirilsin;
 quyidagi mazmundagi o‘ninchi — o‘n ikkinchi xatboshilar bilan to‘ldirilsin:
 “xususiy amaliyot bilan shug‘ullanuvchi notariuslar faoliyatini litsenziyalaydi;
 Notarial palata bilan birgalikda xususiy amaliyot bilan shug‘ullanuvchi notariuslar tomonidan litsenziya talablari va shartlariga rioya etilishi ustidan nazoratni amalga oshiradi;
 xususiy amaliyot bilan shug‘ullanuvchi notariuslarni hisobga qo‘yish va hisobdan chiqarish tartibiga rioya qilinishi ustidan nazoratni amalga oshiradi”;
 o‘ninchi — yigirma sakkizinchi xatboshilar tegishincha o‘n uchinchi — o‘ttiz birinchi xatboshilar deb hisoblansin;
 o‘n uchinchi xatboshi quyidagi tahrirda bayon etilsin:
 “notariuslar lavozimlari eng kam sonini tasdiqlaydi va muayyan hududdagi (notarial okrugdagi) notariuslar lavozimlari eng kam sonini belgilaydi”;
 o‘n to‘qqizinchi xatboshi quyidagi tahrirda bayon etilsin:
 “pullik xizmatlar va notariuslar tomonidan amalga oshiriladigan huquqiy va texnik xususiyatga ega qo‘shimcha harakatlar ro‘yxatini, ushbu harakatlar amalga oshirilganligi va xizmatlar ko‘rsatilganligi uchun, shuningdek idoraviy notarial arxivlar tomonidan yuridik va jismoniy shaxslarga notarial tasdiqlangan hujjatlarning dublikatlari, reyestrlardan ko‘chirmalar, ma’lumotnomalarning va arxiv hujjatlarining ko‘chirma nusxalari berilganligi uchun to‘lovlarning miqdorlarini tasdiqlaydi”;
 14-kichik bandning uchinchi xatboshisidagi “oliy va o‘rta maxsus, kasb-hunar ta’limi muassasalarining talabalari va o‘quvchilari” so‘zlari “professional va oliy ta’lim tashkilotlarining o‘quvchilari va talabalari” so‘zlari bilan almashtirilsin;
 quyidagi mazmundagi 20 — 23-kichik bandlar bilan to‘ldirilsin:
 “20) normativ-huquqiy hujjatlar va ular loyihalarining tartibga solish ta’sirini baholash sohasidagi faoliyatni muvofiqlashtirish sohasida:
 davlat boshqaruvi organlari, mahalliy ijro etuvchi hokimiyat organlari va boshqa tashkilotlarning tartibga solish ta’sirini baholash bo‘yicha faoliyatini muvofiqlashtiradi, tahlil qiladi va ularga uslubiy yordam ko‘rsatadi;
 normativ-huquqiy hujjatlar va ular loyihalarining tartibga solish ta’sirini baholaydi;
 davlat boshqaruvi organlari, mahalliy ijro etuvchi hokimiyat organlari va boshqa tashkilotlardagi tartibga solish ta’sirini baholashga mas’ul bo‘lgan xodimlarining ro‘yxatini shakllantiradi, ularning malakasini oshirish bo‘yicha takliflar tayyorlaydi;
 normativ-huquqiy hujjatlar va ular loyihalarini tartibga solish ta’sirini baholash sohasidagi qonunchilikni takomillashtirish, shuningdek, xalqaro standartlarni va ilg‘or xorijiy amaliyotni joriy etish bo‘yicha takliflar ishlab chiqadi;
 normativ-huquqiy hujjatlar va ular loyihalarini tartibga solish ta’sirini baholash sohasidagi qoidabuzarliklarni bartaraf etish bo‘yicha ta’sir choralarini ko‘radi;
 tartibga solish ta’sirini baholash tizimining holati bo‘yicha axborotni ommaviy axborot vositalarida e’lon qiladi hamda O‘zbekiston Respublikasi Prezidenti Administratsiyasi va Vazirlar Mahkamasiga kiritadi;
 21) qonunchilik hujjatlari va topshiriqlarning o‘z vaqtida, to‘liq va sifatli amalga oshirilishini ta’minlash yuzasidan, shu jumladan Hisob palatasi bilan birgalikda sohalar, hududlar va idoralar kesimida manzilli va tematik tahliliy o‘rganishlarni olib borish va joylardagi holat monitoringini yuritish sohasida:
 qonunchilik hujjatlari va topshiriqlar o‘z vaqtida ijro etilishining “Ijro.gov.uz” tizimida nazoratini olib boradi va “Ijro.gov.uz” tizimini yuritadi;
 “Ijro.gov.uz” tizimida nazoratga olinadigan topshiriqlarni kiritadi, mazkur topshiriqlardan kelib chiqqan holda mas’ul ijrochilar va bajarish muddatlarini belgilaydi, ular tomonidan kiritilgan ma’lumotlar to‘liqligi va haqqoniyligini tekshiradi, shuningdek, qonunchilik hujjatlari va topshiriqlarda belgilangan ijro muddatlarini uzaytirish haqidagi takliflar asosliligini o‘rganadi;
 qonunchilik hujjatlari va topshiriqlar ijro holati to‘g‘risidagi ma’lumotni har oyda O‘zbekiston Respublikasi Prezidenti Administratsiyasi va Vazirlar Mahkamasiga kiritib boradi;
 qonunchilik hujjatlari va topshiriqlar ijrosi bo‘yicha yillik manzilli va tematik tahliliy o‘rganishlar dasturi loyihasini ishlab chiqadi hamda tasdiqlash uchun O‘zbekiston Respublikasi Prezidenti Administratsiyasi rahbariga kiritadi;
 o‘rganishlar va monitoringlarda aniqlangan kamchiliklar va muammolarni tahlil qiladi hamda ularni bartaraf qilish va kelgusida takroran sodir etilishining oldini olish bo‘yicha zarur chora-tadbirlarni amalga oshiradi;
 axborot kommunikatsiya texnologiyalari, shu jumladan, ijtimoiy tarmoqlar, messenjyerlar, “Ijro.gov.uz” tizimining mobil ilovasi va boshqa qayta aloqa vositalari orqali joylardagi qonunchilik hujjatlari va topshiriqlar ijrosi holatini tizimli monitoring qiladi hamda natijasi bo‘yicha takliflar ishlab chiqadi;
 fuqarolik jamiyati institutlari, ommaviy axborot vositalari va fuqarolarni jalb qilgan holda jamoatchilik monitoringi va eshituvlarini tashkil qiladi;
 qonunchilik hujjatlari va topshiriqlar ijro holati yuzasidan o‘tkazilgan manzilli va tematik o‘rganishlar natijasi bo‘yicha har chorakda O‘zbekiston Respublikasi Prezidenti Administratsiyasi va Vazirlar Mahkamasiga takliflar kiritadi;
 22) qonunchilik hujjatlari va topshiriqlarning amalda bajarilishiga to‘sqinlik qilayotgan muammolar va omillarni aniqlash, ularni hal etish bo‘yicha tegishli vazirlik va idoralar oldiga aniq masalalarni qo‘yish, davlat organlari va tashkilotlarining faoliyati ochiqligini ta’minlash, sohaga xos bo‘lmagan, takrorlanuvchi vazifa va funksiyalarini qisqartirish, ularda ortiqcha qog‘ozbozlik va majlisbozlikka yo‘l qo‘ymaslik yuzasidan takliflar ishlab chiqish sohasida:
 qonunchilik hujjatlari va topshiriqlarning amalda bajarilishiga to‘sqinlik qilayotgan muammolar va omillarni aniqlaydi hamda ularning kelib chiqish sabablarini o‘rganadi va tahlil qiladi;
 aniqlangan muammolar va omillarni bartaraf etish bo‘yicha tegishli davlat organlari va tashkilotlariga aniq tavsiyalar va ko‘rsatmalar kiritadi;
 davlat organlari va tashkilotlarining ochiqlik holatini manzilli va tematik o‘rganishlar, jamoatchilik monitoringi hamda jamoatchilik eshituvlari, shuningdek, vakolati doirasida boshqa vositalardan foydalangan holda tahlil qiladi;
 manzilli va tematik o‘rganishlar, jamoatchilik monitoringi hamda jamoatchilik eshituvlari orqali davlat organlari va tashkilotlarining sohaga xos bo‘lmagan, takrorlanuvchi vazifa va funksiyalarini qisqartirish, ularda ortiqcha qog‘ozbozlik va majlisbozlikka yo‘l qo‘ymaslik yuzasidan tahlil qiladi hamda natijasi bo‘yicha takliflar ishlab chiqadi;
 23) davlat organlari va tashkilotlariga qonunchilik hujjatlari va topshiriqlar ijrosi yuzasidan huquqiy-uslubiy ko‘maklashish, ularning tegishli bo‘linma rahbarlarini ijro intizomiga rioya etilishi bo‘yicha o‘qitishda ishtirok etish sohasida:
 davlat organlari va tashkilotlariga qonunchilik hujjatlari va topshiriqlar ijrosi yuzasidan huquqiy-uslubiy ko‘maklashishga mo‘ljallangan metodik qo‘llanmalar ishlab chiqadi;
 davlat organlari va tashkilotlarining tegishli bo‘linma rahbarlarini ijro intizomiga rioya etilishi bo‘yicha o‘qitishda ishtirok etadi”;
 12-bandda:
 5-kichik bandda:
 sakkizinchi xatboshidan “taqdimnomalar kiritish” so‘zlari chiqarib tashlansin;
 quyidagi mazmundagi to‘qqizinchi va o‘ninchi xatboshilar bilan to‘ldirilsin:
 “normativ-huquqiy hujjatlar va ular loyihalarini tartibga solish ta’sirini baholash sohasida aniqlangan qoidabuzarliklarni, ularga imkon beruvchi sabablar va shart-sharoitlarni bartaraf etish to‘g‘risida taqdimnomalar;
 qonunlar, O‘zbekiston Respublikasi Prezidentining farmon, qaror, farmoyish va topshiriqlari ijrosini ta’minlash hamda “Ijro.gov.uz” tizimiga zarur ma’lumotlarni o‘z vaqtida va to‘g‘ri kiritish yuzasidan ko‘rsatmalar kiritish; 
 24-kichik band quyidagi tahrirda bayon etilsin:
 “24) advokatlar va xususiy amaliyot bilan shug‘ullanuvchi notariuslarga berilgan litsenziyalarning amal qilishini to‘xtatib turish va tugatish”;
 j) 2-ilovadagi “Yuridik kollejlar” bloki “Yuridik texnikumlar” bloki bilan almashtirilsin;
 z) 3 — 6-ilovalarning matni quyidagi tahrirda bayon etilsin:
 4. O‘zbekiston Respublikasi Prezidentining 2019-yil 11-fevraldagi “Yetim bolalar va ota-onasining qaramog‘idan mahrum bo‘lgan bolalarni ijtimoiy himoya qilishni kuchaytirishga oid qo‘shimcha chora-tadbirlar to‘g‘risida”gi PQ-4185-son qarorining 6-bandi ikkinchi xatboshisidagi “davlat notarial idoralari” so‘zlari “notariuslar” so‘zi bilan almashtirilsin.
 5. O‘zbekiston Respublikasi Prezidentining 2019-yil 5-apreldagi “Ko‘chmas mulkka bo‘lgan huquqlarni davlat ro‘yxatidan o‘tkazish tizimini yanada takomillashtirish chora-tadbirlari to‘g‘risida”gi PQ-4270-son qarorida:
 a) 1-bandning ikkinchi xatboshisidagi “davlat notarial idoralari” so‘zlari “notariuslar” so‘zi bilan almashtirilsin;
 b) 2-bandning ikkinchi xatboshisidagi “davlat notarial idorasining” so‘zlari “notariusning” so‘zi bilan almashtirilsin;
 v) 3-bandning “v” kichik bandidagi “davlat notarial idoralari” so‘zlari “notariuslar” so‘zi bilan almashtirilsin;
 g) 4-bandning ikkinchi xatboshisidagi “davlat notarial idorasiga” so‘zlari “notariusga” so‘zi bilan almashtirilsin.